แบงก์โน้ตส์
ช้าแต่ชัวร์หลังจากที่ธนาคารกรุงไทยปรับโฉมใหม่ให้เก๋กู๊ดมากขึ้น
21 ส.ค. 2554

ช้าแต่ชัวร์หลังจากที่ธนาคารกรุงไทยปรับโฉมใหม่ให้เก๋กู๊ดมากขึ้น 
ก็เริ่มมีผลิตภัณฑ์การเงินใหม่ๆ ที่ไฉไลกว่าเดิม เพื่อลงสนามแข่งกับแบงก์ใหญ่อื่นๆ ให้ได้ตื่นเต้น แม้จะช้ากว่าแบงก์อื่น แต่มาช้ายังดีกว่าไม่มา




แม้โครงการฝากเงินแจกไอแพด 2 ของแบงก์จะถูกแบงก์ชาติเบรกไม่ให้ออกมาขายได้อย่างสะดวกโยธิน เพราะถ้าจะให้ต้องให้กับลูกค้าทุกราย ห้ามเลือกปฎิบัติ แบงก์ก็เลยต้องพับโครงการไปก่อน 
แต่ ดร.อนุชิต อนุชิตานุกูล รองกรรมการผู้จัดการ สายงานธุรกรรมอิเล็กทรอนิกส์และบริการจัดการทางการเงิน ธนาคารกรุงไทย ก็ยังหาทางสร้างความตื่นเต้น ด้วยการออกบัตรเอทีเอ็มซูเปอร์ฮีโร่ บัตรนี้นำรูปตัวแสดงเอกในภาพยนตร์ เรื่อง X-Men First Class มาสกรีนบนบัตร ผลิตเพียง 3,000 ใบเท่านั้น 
นี่เป็นบัตรเครดิตแหวกแนวใบแรกของกรุงไทย แบงก์อื่นเห็นคงหัวเราะ เพราะเค้าออกมานานแล้วล่ะลุง แต่สำหรับแบงก์กรุงไทย นี่เป็นการเปลี่ยนแปลงที่ยิ่งใหญ่จริงๆ จ้า